CELEX: 32013R1270
Language: et
Date: 2013-11-15
Title: Nõukogu määrus (EL) nr 1270/2013, 15. november 2013 , kalapüügivõimaluste jaotamise kohta Euroopa Liidu ja Maroko Kuningriigi vahelise protokolli (millega määratakse kindlaks Euroopa Liidu ja Maroko Kuningriigi vahelises kalandusalases partnerluslepingus sätestatud kalapüügivõimalused ja rahaline toetus) alusel

7.12.2013   
            
            
               ET
            
            
               Euroopa Liidu Teataja
            
            
               L 328/40
            
         NÕUKOGU MÄÄRUS (EL) nr 1270/2013,
   15. november 2013,
   kalapüügivõimaluste jaotamise kohta Euroopa Liidu ja Maroko Kuningriigi vahelise protokolli (millega määratakse kindlaks Euroopa Liidu ja Maroko Kuningriigi vahelises kalandusalases partnerluslepingus sätestatud kalapüügivõimalused ja rahaline toetus) alusel
   EUROOPA LIIDU NÕUKOGU,
   võttes arvesse Euroopa Liidu toimimise lepingut, eriti selle artikli 43 lõiget 3,
   võttes arvesse Euroopa Komisjoni ettepanekut
   ning arvestades järgmist:
   
               (1)
            
            
               Nõukogu kiitis 22. mail 2006 määrusega (EÜ) nr 764/2006 (1) heaks Euroopa Ühenduse ja Maroko Kuningriigi vahelise kalandusalase partnerluslepingu (2) („partnerlusleping”).
            
         
               (2)
            
            
               Liit on pidanud Maroko Kuningriigiga läbirääkimisi partnerluslepingu uue protokolli üle, milles sätestatakse liidu laevade kalapüügivõimalused Maroko Kuningriigi suveräänsete õiguste või jurisdiktsiooni all olevates vetes. Uus protokoll parafeeriti 24. juulil 2013.
            
         
               (3)
            
            
               Nõukogu võttis 15. novembril 2013 vastu otsuse 2013/1270/EL (3) uue protokolli kohta.
            
         
               (4)
            
            
               Tuleks kindlaks määrata meetod kalapüügivõimaluste jaotamiseks liikmesriikide vahel uue protokolli kohaldamisajaks.
            
         
               (5)
            
            
               Kooskõlas nõukogu määruse (EÜ) nr 1006/2008 (4) artikli 10 lõikega 1 teavitab komisjon juhul, kui selgub, et liidule uue protokolli kohaselt jaotatud kalapüügivõimalusi ei ole täielikult kasutatud, sellest asjaomaseid liikmesriike. Kui vastust ei esitata nõukogu kehtestatud tähtajaks, käsitatakse seda kinnitusena, et asjaomase liikmesriigi laevad ei kasuta antud perioodil oma kalapüügivõimalusi täielikult. Nõukogu peaks kõnealuse tähtaja kindlaks määrama.
            
         
               (6)
            
            
               Seetõttu tuleks hakata käesolevat määrust kohaldama alates uue protokolli jõustumise kuupäevast.
            
         
               (7)
            
            
               Küsimuse kiireloomulisuse tõttu on hädavajalik teha erand kaheksa nädala pikkusest ajavahemikust, millele viidatakse Euroopa Liidu lepingule, Euroopa Liidu toimimise lepingule ja Euroopa Aatomienergiaühenduse asutamislepingule lisatud protokolli nr 1 (riikide parlamentide rolli kohta Euroopa Liidus) artiklis 4,
            
         ON VASTU VÕTNUD KÄESOLEVA MÄÄRUSE:
   Artikkel 1
   1.   Euroopa Liidu ja Maroko Kuningriigi vahelise protokolliga, millega määratakse kindlaks Euroopa Liidu ja Maroko Kuningriigi vahelises kalandusalases partnerluslepingus sätestatud kalapüügivõimalused ja rahaline toetus („protokoll”), ette nähtud kalapüügivõimalused jaotatakse liikmesriikide vahel järgmiselt:
   
               Kalapüügiliik
            
            
               Laeva tüüp
            
            
               Liikmesriik
            
            
               Kalapüügiload või kvoodid
            
         
               Väikesemahuline pelaagiline püük põhjaosas
            
            
               Seinerid < 100 GT
            
            
               Hispaania
            
            
               20
            
         
               Väikesemahuline kalapüük põhjaosas
            
            
               Põhjaõngejadalaevad < 40 GT
            
            
               Hispaania
            
            
               25
            
         
               Portugal
            
            
               7
            
         
               Põhjaõngejadalaevad ≥ 40 GT < 150 GT
            
            
               Portugal
            
            
               3
            
         
               Väikesemahuline kalapüük lõunaosas
            
            
               Veoõngejadalaevad ja ritvõngelaevad < 80 GT
            
            
               Hispaania
            
            
               10
            
         
               Põhjalähedane püük
            
            
               Põhjaõngejadalaevad
            
            
               Hispaania
            
            
               7
            
         
               Portugal
            
            
               4
            
         
               Traalerid
            
            
               Hispaania
            
            
               5
            
         
               Itaalia
            
            
               0
            
         
               Tuunipüük
            
            
               Ritvõngelaevad
            
            
               Hispaania
            
            
               23
            
         
               Prantsusmaa
            
            
               4
            
         
               Tööstuslik pelaagiline püük
            
            
               80 000 tonni aastas
               ülemmääraga 10 000 tonni kuus kõigi püügilaevade kohta,
               välja arvatud kuud augustist oktoobrini, kui püügi ülemmääraks kuus on kehtestatud 15 000 tonni
               Püügiloaga laevade jaotus:
               
                            
                        
                        
                           10 laeva tonnaažiga üle 3 000 GT
                        
                     
                            
                        
                        
                           3 laeva tonnaažiga vahemikus 150 kuni 3 000 GT
                        
                     
                            
                        
                        
                           5 laeva tonnaažiga alla 150 GT
                        
                     
            
               Saksamaa
            
            
               6 467 t
            
         
               Leedu
            
            
               20 693 t
            
         
               Läti
            
            
               11 640 t
            
         
               Madalmaad
            
            
               24 567 t
            
         
               Iirimaa
            
            
               2 917 t
            
         
               Poola
            
            
               4 525 t
            
         
               Ühendkuningriik
            
            
               4 525 t
            
         
               Hispaania
            
            
               467 t
            
         
               Portugal
            
            
               1 555 t
            
         
               Prantsusmaa
            
            
               2 644 t
            
         2.   Määrust (EÜ) nr 1006/2008 kohaldatakse, ilma et see piiraks partnerluslepingut.
   3.   Kui kooskõlas määruse (EÜ) nr 1006/2008 artikliga 10 liikmesriikide esitatud püügiloataotlused, millele on osutatud käesoleva artikli lõikes 1, ei ammenda täielikult protokolliga sätestatud kalapüügivõimalusi, võib komisjon võtta arvesse mis tahes teise liikmesriigi püügiloataotlusi.
   4.   Ajavahemikuks, mille jooksul liikmesriigid peavad määruse (EÜ) nr 1006/2008 artikli 10 lõike 1 kohaselt kinnitama, et nad ei kasuta eraldatud kalapüügivõimalusi täielikult ära, on kehtestatud kümme tööpäeva arvestatuna kuupäevast, mil komisjon teatab neile, et kalapüügivõimalused ei ole täielikult ära kasutatud.
   Artikkel 2
   Käesolev määrus jõustub järgmisel päeval pärast selle avaldamist Euroopa Liidu Teatajas.
   Määrust kohaldatakse alates protokolli jõustumise kuupäevast.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 15. november 2013
      
         
            Nõukogu nimel
         
         
            eesistuja
         
         R. ŠADŽIUS
      
   
   
      (1)  Nõukogu 22. mai 2006. aasta määrus (EÜ) nr 764/2006, mis käsitleb Euroopa Ühenduse ja Maroko Kuningriigi vahelise kalandusalase partnerluslepingu sõlmimist (ELT L 141, 29.5.2006, lk 1).
   
      (2)  ELT L 141, 29.5.2006, lk 4.
   
      (3)  Vt käesoelva Euroopa Liidu Teataja lk 40.
   
      (4)  Nõukogu 29. septembri 2008. aasta määrus (EÜ) nr 1006/2008, mis käsitleb ühenduse kalalaevadele loa andmist püügitegevuseks ühenduse vetest väljaspool ning kolmandate riikide laevade juurdepääsu ühenduse vetele ja millega muudetakse määruseid (EMÜ) nr 2847/93 ja (EÜ) nr 1627/94 ning tunnistatakse kehtetuks määrus (EÜ) nr 3317/94 (ELT L 286, 29.10.2008, lk 33).